seungwon929/Th-miracl huggingface dataset:
ฟาสต์เลน (2016)

ฟาสต์เลน (2016) (Fastlane (2016)) รายการเพย์-เพอร์-วิว มวยปล้ำ ดับเบิลยูดับเบิลยูอี (WWE) ซึ่งได้จัดขึ้นเป็นปีที่ 2 โดยจะจัดขึ้นในวันที่ 21 กุมภาพันธ์ 2016 ที่สนาม Quiken Loans Arena คลีฟแลนด์ มลรัฐโอไฮโอ

ในรอยัลรัมเบิล (2016) ทริปเปิลเอช เป็นผู้ชนะแมตช์รอยัลรัมเบิล ด้วยการเหวี่ยงดีน แอมโบรสลงเวทีเป็นคนสุดท้าย คว้าแชมป์ WWE World Heavyweight Championship ทำให้ในรอว์คืนต่อมา (25 มกราคม) สเตฟานี แม็กแมน ได้ประกาศว่าในฟาสต์เลน แอมโบรส, โรแมน เรนส์ และบร็อก เลสเนอร์ จะต้องปล้ำแบบสามเส้า (Triple Threat Match) เพื่อหาผู้ท้าชิงไปชิงแชมป์ WWE World Heavyweight Championship ในศึก เรสเซิลเมเนีย ครั้งที่ 32

ในรอยัลรัมเบิล คาลิสโตสามารถเอาชนะอัลเบร์โต เดล รีโอคว้าแชมป์ WWE United States Championship ได้สำเร็จทำให้ในรอว์ (1 กุมภาพันธ์) ได้มีการประกาศว่าในศึกฟาสต์เลนคาลิสโตจะต้องป้องกันแชมป์กับเดล รีโอ ก่อนจะมีการประกาศให้เป็นแมตช์ก่อนรายการ (Kickoff) ในเวลาต่อมาโดยเพิ่มกติกาเป็นชนะ 2 ใน 3 ยก

ในรอว์ (15 กุมภาพันธ์) ได้ประกาศว่าในฟาสต์เลน เอดจ์และคริสเตียนจะเป็นพิธีกรช่วง "The Cutting Edge Peep Show" โดยมีแขกรับเชิญคือเดอะนิวเดย์
คลื่นความเย็นในเอเชียตะวันออก พ.ศ. 2559

ปลายเดือนมกราคม 2559 เกิดคลื่นความเย็นซึ่งส่งผลกระทบต่อเอเชียตะวันออกเป็นบริเวณกว้าง นำมาซึ่งอุณหภูมิต่ำเป็นสถิติและหิมะตกในหลายภูมิภาค โดยหลายภูมิภาคมีอุณหภูมิต่ำสุดในรอบหลายทศวรรษ ขณะที่มีรายงานฝนลูกเห็บในโอะกินะวะเป็นครั้งแรกในบันทึก หิมะตกและลมฟ้าอากาศยะเยือกทำให้หลายพันคนในสี่ประเทศต้องได้รับความช่วยเหลือ มีผู้เสียชีวิตจากภาวะตัวเย็นเกินและหัวใจหยุดเต้นในไต้หวันอย่างน้อย 85 คนหลังอุณหภูมิที่ลดฮวบเฉียบพลันเมื่อสุดสัปดาห์วันที่ 22–24 มกราคม อากาศเย็นยังทำให้มีผู้เสียชีวิต 4 คนในจีนแผ่นดินใหญ่ นอกจากนี้ พายุหิมะยังทำให้มีผํู้เสียชีวิต 6 คนทั่วประเทศญี่ปุ่น
พญาพล

พญาพล หรือ พ่อขุนหลวงพล ทรงเป็นปฐมกษัตริย์แห่งนครรัฐแพร่ และทรงเป็นราชนัดดาแห่งกษัตริย์น่านเจ้า

พญาพล หรือ พ่อขุนหลวงพล ทรงเป็นราชนัดดาแห่งกษัตริย์น่านเจ้า นามพระบิดานั้นไม่ปรากฏหลักฐาน ส่วนพระมารดานามว่า“แม่เฒ่าจันทร์คำวงค์” ได้อพยพคนไทย ( ซึ่งส่วนใหญ่คือไทยลื้อ ไทยเขิน) ส่วนหนึ่งมาจากเมืองเชียงแสน ไชยบุรี และเวียงพางคำ ลงมาสร้างบ้านแปงเมืองบนที่ราบสองฟากฝั่งแม่น้ำยม เมื่อปี พ.ศ. 1371 ( ค.ศ.828 ) และขนานนามเมืองว่า " เมืองพลนคร " ( เมืองแพร่ปัจจุบัน ) พ่อขุนหลวงพล มีพระชายานามใดนั้นสืบหาหลักฐานไม่พบ แต่จากประวัติการสร้างวัดหลวงสมเด็จ(วัดหลวงปัจจุบัน) ซึ่งเป็นวัดแห่งแรกของเมืองนครแพร่ และประวัติวัดหัวข่วงได้ปรากฏหลักฐานว่าพ่อขุนหลวงพลมีโอรสองค์หนึ่งนามว่า ท้าวพหุสิงห์ ซึ่งพ่อขุนหลวงพลได้มอบให้ครองเมืองพลนครสืบต่อจากตน เมื่อปี พ.ศ. 1387

พญาพล ได้สร้างเมืองพลนคร หรือ เมืองแพร่ เมื่อปี พ.ศ. 1371 โดยการขุดคูเมือง ก่อกำแพงเมืองรอบเมืองเก่า ( ซึ่งปัจจุบันอยู่ในเขตเทศบาลเมืองแพร่ )

พญาพล ได้สร้างวัดหลวงสมเด็จขึ้นเป็นวัดแห่งแรกของเมืองนครแพร่ อยู่ห่างจากสะดือเมืองไปทางทิศตะวันตก ประมาณ 200 เมตร เพื่อให้วัดเป็นศูนย์รวมศรัทธาของพุทธศาสนิกชนในการประพฤติปฏิบัติตนในทาง ที่ถูกต้องดีงามตามหลักคำสอนของสมเด็จพระสัมมาสัมพุทธเจ้า นับได้ว่าพ่อขุนหลวงพลได้ ยึดหลักคำสอนของพระพุทธศาสนาเป็นแนวทางสำคัญในการส่งเสริมสนับสนุนให้ผู้คนพลเมือง อยู่ร่วมกันอย่างสันติสุข ซึ่งจะเป็นกำลังอันสำคัญในการทนุบำรุงบ้านเมืองให้มีความมั่นคงเป็น ปึกแผ่น และเป็นบ้านเป็นเมืองมาตราบเท่าทุกวันนี้

อนุสาวรีย์ปู่พญาพล ตั้งอยู่ถนนยันตรกิจโกศล สายแพร่-เชียงราย สร้างขึ้นในปี พ.ศ. 2542 สร้างร่วมกับพญามังไชย เพื่อรำลึกถึงสองมหาวีรบุรุษผู้ทำคุณประโยชน์กับจังหวัดแพร่ปู่พญาพล(มหาวีรบุรุษผู้ สถาปนาเมืองแพร่) เป็นผู้นำในการสร้างเมืองพล เมื่อปี พ.ศ. 1371 ด้านพญามังไชย (พระยาศรีสุริยวงศ์ (มังไชย)) เจ้าผู้ครองนครแพร่ ตั้งแต่ปี พ.ศ. 2309-2358 ได้ชื่อว่า “แม่ทัพเอก 3 แผ่นดิน”
ทางหลวงสหรัฐหมายเลข 7

ทางหลวงสหรัฐหมายเลข 7 ( หรือ US 7) เป็นทางหลวงสหรัฐแนวเหนือ–ใต้ ทางตะวันตกของนิวอิงแลนด์ ระยะทาง ผ่านรัฐคอนเนตทิคัต รัฐแมสซาชูเซตส์ และรัฐเวอร์มอนต์ ปลายทางทิศใต้อยู่ที่ทางออกที่ 15 ของอินเตอร์สเตต 95 ในนอร์วอล์ก รัฐคอนเนตทิคัต ส่วนปลายทางทิศเหนืออยู่ที่ทางออกที่ 22 ของอินเตอร์สเตต 89 ใกล้กับหมู่บ้านไฮเกต รัฐเวอร์มอนต์ ซึ่งตั้งอยู่ทางทิศใต้ของเขตแดนแคนาดา
เกซาดิยา

เกซาดิยา () เป็นอาหารเม็กซิโกและอาหารเท็กซ์-เม็กซ์ชนิดหนึ่ง ประกอบด้วยแผ่นตอร์ติยาแป้งข้าวโพดหรือตอร์ติยาแป้งสาลี ใส่ไส้หลากชนิด โดยหลัก ๆ ได้แก่เนยแข็งขูดและส่วนผสมที่เป็นเนื้อสัตว์และ/หรือผักต่าง ๆ ซึ่งปรุงสุกแล้ว จากนั้นพับให้เป็นรูปพระจันทร์ครึ่งดวง แล้วนำไปนาบทั้งสองด้านในกระทะพื้นราบ
เส้นเมริเดียนที่ 115 องศาตะวันออก

เส้นเมริเดียนที่ 115 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย ออสตราเลเซีย มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 115 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 65 องศาตะวันตก

ระหว่างออสเตรเลียและเส้นขนานที่ 60 องศาใต้ เส้นเมริเดียนนี้ถูกใช้เป็นเขตแดนด้านตะวันตกของเขตเสรีอาวุธนิวเคลียร์แปซิฟิกใต้

เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 115 องศาตะวันออกลากผ่านพื้นที่ดังนี้:
เส้นเมริเดียนที่ 125 องศาตะวันออก

เส้นเมริเดียนที่ 125 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย ออสเตรเลีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 125 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 55 องศาตะวันตก

เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 125 องศาตะวันออกลากผ่านพื้นที่ดังนี้:
มิสยูนิเวิร์สเมียนมา

มิสยูนิเวิร์สเมียนมา () เป็นการประกวดนางงามในประเทศเมียนมา

ก่อนที่จะก่อตั้งการประกวดมิสเมียนมาหรือมิสมิสยูนิเวิร์สเมียนมา ชื่อของการประกวดคือมิสพม่า ประเทศเมียนมาเริ่มเข้าประกวดในปี ค.ศ. 1959 กับชื่อพม่า ตั้งแต่ ค.ศ. 1959 - ค.ศ.1961 ประเทศเมียนมาได้เข้าแข่งขันในการประกวดนางงามจักรวาล และตั้งแต่ปีใน ค.ศ. 1962 การประกวดได้ถูกสั่งห้ามโดยรัฐบาลแบบไม่ทราบสาเหตุ

ในปี ค.ศ. 2013 นางโซยูเว องค์กรสื่อท้องถิ่นได้ทางเดินไปยังนครนิวยอร์กเพื่อไปขออนุญาตการประกวดนางงามจักรวาล และให้ประกาศประเทศเมียนมากลับมาเข้าร่วมนางงามจักรวาลอีกครั้ง

ปัจจุบันท่ามกลางการประกวดความงามในประเทศเมียนมา องค์กรมิสโกลเดนแลนด์เมียนมาเป็นองค์กรที่ประสบความสำเร็จมากที่สุดในประเทศเมียนมา ส่วนใหญ่ตัวแทนขององค์กรนี้อาจจะผู้ครองตำแหน่ง และได้รับรางวัลอื่นๆ อีกมากมายในการประกวดความงามระดับนานาชาติ

ผู้ชนะมิสเมียนมาจะได้เป็นตัวแทนประเทศเข้าร่วมการประกวดนางงามจักรวาล แต่ในบางปีหากผู้ชนะมีอายุมากเกินกว่าที่จะเข้าประกวดได้ รองชนะเลิศจะถูกส่งเข้าร่วมการประกวดแทน การประกวดมิสเมียนมาในปี ค.ศ. 2015 มีการมอบตำแหน่งให้ผู้ชนะ 2 คน โดยผู้ชนะทั้งสองจะต้องเข้าร่วมการประกวดนางงามจักรวาล 2015 และ 2016 ตามลำดับ

อันดับที่สองของมิสเมียนมาเข้าประกวดในมิสแกรนด์อินเตอร์เนชันแนล เริ่มขึ้นเมื่อปี ค.ศ. 2017 ชื่อผู้ชนะคือทูตยุติสงครามและความรุนแรง และเดินทางไปแข่งขันในการประกวดมิสแกรนด์อินเตอร์เนชันแนล
อันดับที่สามของมิสเมียนมาเข้าประกวดในมิสอินเตอร์คอนติเนนตัล เริ่มขึ้นเมื่อปี ค.ศ. 2018
อันดับที่สี่ของมิสเมียนมาเข้าประกวดในเฟซออฟบิวตีอินเตอร์เนชันแนลเริ่มขึ้นเมื่อปี ค.ศ. 2018
อันดับที่ห้าของมิสเมียนมาเข้าประกวดในมิสเวิลด์บิวตีควีน
เส้นเมริเดียนที่ 135 องศาตะวันออก

เส้นเมริเดียนที่ 135 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก ออสตราเลเซีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 135 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 45 องศาตะวันตก

เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 135 องศาตะวันออกลากผ่านพื้นที่ดังนี้:
วอลต์ซิงมาทิลดา

"วอลต์ซิงมาทิลดา" () เป็นบทเพลงประเภท "ลำนำชายทุ่ง" (bush ballad) ซึ่งเป็นที่รู้จักมากที่สุดในประเทศออสเตรเลีย และถือกันว่า เป็นเพลงชาติฉบับไม่เป็นทางการของประเทศนี้

ชื่อเพลงเป็นภาษาปากออสเตรเลีย หมายความว่า บ้าหอบฟางเดินทอดน่อง คำว่า "waltzing" แปลว่า เดินทอดน่อง ตัดมาจากวลีเยอรมันว่า "auf der Walz" ซึ่งสื่อถึงการเดินเตร็ดเตร่เร่รับจ้างทำงานช่างต่าง ๆ ส่วน "matilda" แปลว่า ข้าวของที่ม้วนเป็นห่อสะพายหลัง

เนื้อหาเพลงว่าด้วย ชายบ้าหอบฟาง (swagman) คนหนึ่งซึ่งเร่รับจ้างไปทั่ว ชายผู้นี้นั่งจิบชาอยู่ริมทุ่ง แล้วลักจับแกะ (jumbuck) ชาวบ้านมาฆ่ากิน เจ้าของแกะซึ่งที่จริงแล้วอาศัยอยู่ในที่ดินโดยบุกรุก เรียกขานกันว่า "ผู้บุกรุกที่ดิน" (squatter) จึงแจ้งตำรวจ ตำรวจมากันสามนาย จะจับชายรับจ้างไปดำเนินคดี ชายนั้นจึงกระโจนหนีลงห้วย (billabong) จมน้ำขาดใจตาย กลายเป็นผีคอยหลอกหลอนอยู่ในท้องที่นั้น

เนื้อเพลงดั้งเดิมนั้นประพันธ์ขึ่นเมื่อปี 1895 เป็นฝีมือร้อยกรองของกวีชาวออสเตรเลียชื่อ แบนโจ แพเตอร์ซัน (Banjo Paterson) โน้ตเพลงตีพิมพ์ครั้งแรกเมื่อปี 1903 ใจความของเพลงที่มีเรื่องราวชาวบ้านชายทุ่ง และกลวิธีในการประพันธ์ ทำให้เกิดพิพิธภัณฑ์สำหรับเพลงนี้ขึ้นโดยเฉพาะ คือ ศูนย์วอลต์ซิงมาทิลดา (Waltzing Matilda Centre) ในเมืองวินตัน รัฐควีนส์แลนด์ ประเทศออสเตรเลีย อันเป็นที่ซึ่งแพเตอร์ซันประพันธ์เพลงนี้ ครั้นปี 2012 เมืองวินตันประกาศให้วันที่ 6 เมษายนของทุกปี เป็นวันวอลต์ซิงมาทิลดา เพื่อรำลึกถึงความสำคัญของเพลงดังกล่าว ทั้งนี้ วันที่ 6 เมษายน เป็นวันที่เพลง "วอลต์ซิงมาทิลดา" ได้รับการขับร้องบรรเลงต่อสาธารณชนเป็นหนแรก

เพลง "วอลต์ซิงมาทิลดา" บันทึกเสียงเป็นครั้งแรกในปี 1926 ผู้บันทึกเสียง คือ จอห์น คอลลินซัน (John Collinson) กับรัสเซล แคลโลว์ (Russell Callow) ต่อมาในปี 2008 หอภาพยนตร์และเสียงแห่งชาติ (National Film and Sound Archive) ขึ้นทะเบียนเพลงนี้ในหมู่ "เสียงแห่งออสเตรเลีย" (Sounds of Australia) ให้เหตุผลว่า เป็นเพลงออสเตรเลียที่บันทึกเสียงไว้มากที่สุด
เอเอฟซีแชมเปียนส์ลีก 2016 รอบคัดเลือกเพลย์ออฟ

เอเอฟซีแชมเปียนส์ลีก 2016 รอบคัดเลือกเพลย์ออฟ จะลงเล่นตั้งแต่วันที่ 27 มกราคม ถึง 9 กุมภาพันธ์ ค.ศ. 2016. ทั้งหมด 21 ทีม เข้าร่วมการแข่งขันในการคัดเลือกเพลย์ออฟที่จะตัดสินหาแปดทีมจาก 32 ทีมใน รอบแบ่งกลุ่ม ของ เอเอฟซีแชมเปียนส์ลีก 2016.

21 ทีมต่อไปนี้ (8 จากโซนตะวันตก, 13 จากโซนตะวันออก) จะได้ผ่านเข้าสู่รอบคัดเลือกเพลย์ออฟ, ซึ่งประกอบไปด้วยสามรอบ (รอบคัดเลือกรอบ 1, รอบคัดเลือกรอบ 2, รอบเพลย์ออฟ):

ผู้ชนะจะได้ผ่านเข้าสู่ กลุ่ม A.

ผู้ชนะจะได้ผ่านเข้าสู่ กลุ่ม D.

ผู้ชนะจะได้ผ่านเข้าสู่ กลุ่ม B.

ผู้ชนะจะได้ผ่านเข้าสู่ กลุ่ม C.

ผู้ชนะจะได้ผ่านเข้าสู่ กลุ่ม H.

ผู้ชนะจะได้ผ่านเข้าสู่ กลุ่ม E.

ผู้ชนะจะได้ผ่านเข้าสู่ กลุ่ม F.

ผู้ชนะจะได้ผ่านเข้าสู่ กลุ่ม G.!colspan=3|โซนตะวันออก!colspan=3|โซนตะวันออก!colspan=3|โซนตะวันตก

!colspan=3|โซนตะวันออก
อาเรียดนา กูเตียร์เรซ

อาเรียดนา มารีอา กูเตียร์เรซ อาเรบาโล (; 25 ธันวาคม ค.ศ. 1993 —) เป็นผู้ชนะของการประกวดมิสโคลอมเบีย 2014 และรองชนะเลิศอันดับ 1 นางงามจักรวาล 2015

กูเตียร์เรซเกิดในซินเซเลโค ประเทศโคลอมเบีย ตอนอายุ 7 เดือนพ่อแม่ของเธอย้ายได้ไปบาร์รังกียาและเธอเรียนได้ที่โรงเรียนเยอรมันบาร์รังกียา

กูเตียร์เรซ เป็นนักศึกษา ก่อนที่จะได้รับตำแหน่งมิสโคลอมเบีย 2014 เธอได้รับรางวัล Senorita Sucre (มิสซูเกรโคลอมเบีย 2014) ปัจจุบันเธอทำงานเป็นนางแบบมืออาชีพ

กูเตียร์เรซ ได้เข้าร่วมการประกวดมิสโคลอมเบีย 2014 โดยเป็นตัวแทนของจังหวัดซูเกร และเธอได้รับตำแหน่งมิสโคลอมเบีย 2014 เมื่อวันที่ 17 พฤศจิกายน ค.ศ. 2014

เมื่อวันที่ 16 พฤศจิกายน ค.ศ. 2015 กูเตียร์เรซได้มอบมอบมงกุฎให้แก่อันเดรอา โตบาร์ มิสโคลอมเบีย 2015

ตอนแรก ฮาร์วีย์ พิธีกรได้ประกาศว่ากูเตียร์เรซเป็นนางงามจักรวาล 2015 และมิสฟิลิปปินส์ เพีย วูร์ทซบาค ได้รองชนะเลิศอันดับ 1 แต่หลังจากกูเตียร์เรซสวมมงกุฎ ฮาร์วีย์ได้กล่าวว่าเขาประกาศผลรางวัลผิด และมิสโคลอมเบียได้รองชนะเลิศอันดับ 1 และวูร์ทซบาค ได้เป็นนางงามจักรวาล แล้วเปาลีนา เบกา นางงามจักรวาล 2014 ได้ส่งมงกุฎของกูเตียร์เรซไปให้วูร์ทซบาค ก่อนที่การออกอากาศจะสิ้นสุดลงอย่างกะทันหัน
อาด็อล์ฟ ชเตร็คเคอร์

อาด็อล์ฟ ชเตร็คเคอร์ (; 21 ตุลาคม ค.ศ. 1822 – 7 พฤศจิกายน ค.ศ. 1871) เป็นนักเคมีชาวเยอรมัน เกิดที่เมืองดาร์มชตัท เป็นบุตรของลูทวิช ชเตร็คเคอร์ เรียนที่โรงเรียนในเมืองดาร์มชตัท ก่อนจะเรียนต่อด้านวิทยาศาสตร์ที่มหาวิทยาลัยกีเซิน หลังเรียนจบ ชเตร็คเคอร์กลับไปเป็นครูที่ดาร์มชตัท ก่อนจะทำงานเป็นผู้ช่วยศาสตราจารย์และอาจารย์ที่มหาวิทยาลัยกีเซิน ในปี ค.ศ. 1850 ชเตร็คเคอร์คิดค้นวิธีสังเคราะห์กรดอะมิโนจากสารกลุ่มแอลดีไฮด์หรือคีโทน ต่อมาเขาเดินทางไปดำรงตำแหน่งศาสตราจารย์ที่มหาวิทยาลัยคริสเทียเนีย (มหาวิทยาลัยออสโลในปัจจุบัน) ในนอร์เวย์ และดำรงตำแหน่งศาสตราจารย์ที่มหาวิทยาลัยทือบิงเงินในปี ค.ศ. 1860 เขาศึกษาสารหลายชนิดจนทำให้สุขภาพย่ำแย่ ต่อมาในปี ค.ศ. 1870 ชเตร็คเคอร์ดำรงตำแหน่งศาสตราจารย์ที่มหาวิทยาลัยเวือทซ์บวร์ค แต่เสียชีวิตที่นั่นในหนึ่งปีต่อมา
สายลมกับแสงดาว

สายลมกับแสงดาว ถูกสร้างแรกเมื่อปี พ.ศ. 2545 โดย บริษัท เอ็กแซ็กท์ จำกัด และ บริษัท ซีเนริโอ จำกัด จากเค้าโครงเรื่องของ นิพนธ์ ผิวเณร, ณัฐิยา ศิรกรวิไล บทโทรทัศน์โดย ณัฐิยา ศิรกรวิไล กำกับการแสดงโดย นิพนธ์ ผิวเณร ออกอากาศทุกวันศุกร์–อาทิตย์ เวลา 20.15 – 21.30 น. เริ่มตอนแรกวันที่ 15 กุมภาพันธ์ พ.ศ. 2545
มหาวิทยาลัยปักกิ่ง

มหาวิทยาลัยปักกิ่ง( (; Chinese: 北京大学, pinyin: Běijīng Dàxué) Bei-Da) นิยมเรียกกันว่าเป่ยต้า เป็นมหาวิทยาลัยวิจัยแห่งชาติของจีน 1 ใน 9 (C9 League) เช่นเดียวกับมหาวิทยาลัยชิงหฺวา เป็นมหาวิทยาลัยเก่าแก่ชั้นนำของรัฐที่มีชื่อเสียง มีสถาปัตยกรรมแบบจีนที่โดดเด่น มหาวิทยาลัยปักกิ่งมีบทบาทต่อการเคลื่อนไหวเชิงสัญลักษณ์ทางการเมืองในปี พ.ศ 2532 ในปัจจุบันมหาวิทยาลัยปักกิ่งเป็นมหาวิทยาลัยวิจัยชั้นนำที่มีชื่อเสียงมากที่สุดของจีน และจากการจัดลำดับโดย Qs University Ranking มหาวิทยาลัยปักกิ่งอยู่ในลำดับที่ 39 ของโลก และลำดับ 9 ในเอเชีย

ก่อตั้งขึ้นในสมัยราชวงศ์ซิง ในวันที่ 3 กรกฎาคม พ.ศ. 2441 ในชื่อมหาวิทยาลัยจักรวรรดิ์ปักกิ่ง ต่อมาเกิดเหตุการณ์การปฏิวัติซินไฮ่ ในปีพ.ศ. 2454 ราชวงศ์ชิงถูกล้มล้างอันเป็นจุดสิ้นสุดของจักรวรรดิจีนอายุกว่า 2,000 ปี เริ่มต้นของการปกครองแบบสาธารณรัฐของจีนมหาวิทยาลัยแห่งชาติปักกิ่ง (National Peking University) ก่อตั้งโดยพรรคชาตินิยมจีน(ก๊กมินตั๋ง) ในปี พ.ศ. 2463 มหาวิทยาลัยปักกิ่งเป็นมหาวิทยาลัยแรกที่รับนักศึกษาหญิงเข้ามาศึกษาในระดับอุดมศึกษาสมัยใหม่ของจีน
และเมื่อพรรคก๊กมินตั๋งพ่ายแพ้สงครามกลางเมืองจีน เมื่อพรรคคอมมิวนิสต์ประกาศตั้ง สาธารณรัฐประชาชนจีนมหาวิทยาลัยแห่งชาติปักกิ่งสูญเสียสถานะความเป็นมหาวิทยาลัยแห่งชาติที่แต่งตั้งโดยพรรคก๊กมินตั๋ง และต้องย้ายวิทยาเขตออกจากในเมืองไปอยู่บริเวณชานเมือง(วิทยาเขตเดิมอยู่บริเวณพระราชวังต้องห้าม)แต่มหาวิทยาลัยยังคงเป็นมหาวิทยาลัยที่ดึงดูดปัญญาชนจากทั่วแผ่นดินจีน จากเหตุการณ์การชุมนุมประท้วงที่จัตุรัสเทียนอันเหมินโดยมีนักศึกษาและปัญญาชนจากมหาวิทยาลัยปักกิ่งเป็นแกนนำ 
ปัจจุบัน มหาวิทยาลัยปักกิ่ง เป็นมหาวิทยาลัยของรัฐที่มีชื่อเสียงลำดับต้นๆของแผ่นดินใหญ่ เป็นมหาวิทยาลัยวิจัยแห่งชาติ(National Key Universities)ที่มีอัตราการสอบแข่งขันเข้าศึกษามากที่สุดในแผ่นดินจีน

วิทยาลัย/ภาควิชา/สำนักวิชา/สถาบัน/ศูนย์ ที่เปิดสอนในหลักสูตรปริญญาตรี
เมืองห้วยชาย

ห้วยชาย เป็นเมืองของประเทศลาว (เมือง) ของ แขวงบ่อแก้ว ซึ่งอยู่ทางตะวันตกเฉียงเหนือของ ประเทศลาว

เมืองห้วยชาย บ้านจอมจุก
จูราสสิค พาร์ค (นวนิยาย)

จูราสสิค พาร์ค ()เป็นนวนิยายแนวแฟนตาซีวิทยาศาสตร์และระทึกขวัญที่ประพันธ์โดยไมเคิล ไครซ์ตัน (Michael Crichton) ในปี ค.ศ. ๑๙๙๑ และได้นำมาทำเป็นภาพยนตร์ในชื่อจูราสสิค พาร์ค กำเนิดใหม่ไดโนเสาร์กำกับโดยสตีเวน สปีลเบิร์กออกฉายในปีค.ศ.1993

เป็นเรื่องราวของบริษัทด้านวิศวพันธุกรรมอย่างอินเจ้นท์ อินดัสทรี่ได้ทำการทดลองเปิดสวนสนุก ณ เกาะอิสลาร์ นูบลาร์ของประเทศคอสตาริก้าอย่างลับๆ โดยผลจากการทดลองอย่างลับๆของปาร์คนั้นได้สร้างความสยดสยองทั้งในปาร์ค และลุกลามไปตามชุมชนของหมู่เกาะต่างๆที่อยู่รายรอบเกาะอิสลาร์ นูบลาร์เสียแล้ว...

อย่างไรก็ตาม แม้ว่า "ผลการทดลอง" นั้นจะเกิดปัญหา แต่จอห์น แฮมมอนด์ เจ้าของบริษัทอินเจ้นท์ก็ยังคงพยายามปิดข่าวในทุกวิถีทางและเดินหน้าในการพัฒนาปาร์คต่อไป พร้อมด้วยความต้องการทดลองการนำเที่ยวในชุดแรกด้วยการนำบุคคลสำคัญที่ทางบริษัทได้เลือกตัวไว้อย่างเช่น อลัน แกรนต์กับเอลลี แซตเลอร์ - สองนักบรรพชีวินวิทยาชื่อดัง - เอียน มัลคอล์ม นักคณิตศาสตร์สติเฟื่อง - โดนัลด์ เจนนาโร่ ทนายเจ้าปัญหา และสุดท้ายก็คือหลานๆที่น่ารักของเขาทั้งสองคนคือทิมและเล็กซ์ให้มาร่วมเดินทางเที่ยวชมปาร์คสุดอัศจรรย์ที่แฮมมอนด์ได้ตระเตรียมเอาไว้ ด้วยความต้องการที่จะให้ผู้ชมเหล่านี้ให้การรับรองในการเยี่ยมชมครั้งนี้นั่นเอง

แน่นอนว่าเมื่อทุกคนไปถึงเกาะแล้ว พวกเขาจึงได้พบว่าปาร์คสุดอัศจรรย์นี้ ก็คือปาร์คที่สามารถเพาะพันธุ์ไดโนเสาร์ให้หวนกลับคืนมาได้อีกครั้งนั่นเอง แต่หลังจากที่ทุกคนตกตะลึงได้ไม่นานนัก ทั้งอลัน แอลเลน และเอียนต่างก็รู้สึกตรงกันว่า การที่อินเจนท์ได้สร้างไดโนเสาร์ขึ้นมานี้ ถือว่าเป็นความสุ่มเสี่ยงที่อันตรายยิ่งนัก เพราะการที่มนุษย์คิดเล่นบทเป็น "ผู้สร้าง" ที่หมายควบคุมพลังอำนาจแห่งธรรมชาติเช่นนี้ย่อมอาจนำไปสู่หายนะที่ไม่อาจจะควบคุมได้อย่างแน่นอน และในที่สุดแล้ว เมื่อ "เดนนิส เนิร์สลี่ย์" ผู้เชี่ยวชาญด้านคอมพิวเตอร์ของปาร์คแอบทำการยกเลิกระบบรักษาความปลอดภัยทั้งหมดออกเพื่อแอบเอาตัวอ่อนของไดโนเสาร์หนีไปขายให้กับบริษัทคู่แข่ง กอปรกับมีเหตุพายุทอร์นาโดเข้าถล่มชายฝั่งคอสตาริก้าด้วยแล้ว พวกเขาจึงได้พบกับหายนะที่แท้จริงและกลายเป็นการผจญภัยสุดระทึกขวัญ
5 คม

5 คม เป็นบทประพันธ์ของ สราวุฒิ และบทโทรทัศน์ของ เบญจมาศ ตาลหิรัญรัตน์

ละครเรื่องนี้ถูกสร้างโดย บริษัท ชลลัมพี โปรดักชั่น จำกัด โดยออกอากาศทาง สถานีวิทยุโทรทัศน์ไทยทีวีสีช่อง 3 กำกับการแสดงโดย วินัย ปฐมบูรณ์ ออกอากาศทุกวันจันทร์–อังคาร เวลา 20.20 – 22.20 น. เริ่มตอนแรกวันที่ 18 มีนาคม พ.ศ. 2545

หลังจากปฏิบัติภารกิจชิงตัวประกันล้มเหลว หน่วยปฏิบัติการพิเศษ 5 คม ประกอบด้วย พ.ต.ต. ดรล์, ร.ต.อ.เด็ด, ร.ต.อ. เทิด, ร.ต.อ. เดี่ยว และ ร.ต.อ. เม่น ก็แสดงความรับผิดชอบโดยการลาออกจากราชการ แต่แล้วทั้ง 5 ก็ถูก พ.ต.ต.หญิง เก่ง กาญจนา นายตำรวจหญิงคนเดียวของกองปราบตามตัวกลับมาปฏิบัติการอีกครั้งมีเพียง แต่ ดรล์ ที่ยังปฏิเสธเพื่อน ๆ จึงใช้อุบายท้าพนันโดยการแข่งมอเตอร์ไซด์จนเอาชนะได้ ดรล์ จึงยอมกลับมาร่วมงานอีกครั้ง

ภารกิจในครั้งนี้ กลุ่ม 5 คมต้องต่อสู้ห้ำหั่นกับ อัลคอฟ มาเฟียข้ามชาติที่มาตั้งรกรากในประเทศไทยโดยใช้ ธุรกิจบังหน้าและมีแผนที่จะแบ่งแยกแผ่นดินไทย วันหนึ่ง เด็ด ได้มีโอกาสช่วยเหลือหญิงสาวคนหนึ่งจากการ รังแกของแก๊งมอเตอร์ไซด์และมารู้ภายหลังว่าหญิงสาวคนนั้นคือ โซเฟีย ลูกสาวของ อัลคอฟ เด็ดจึงใช้ โซเฟีย เป็นสะพานในการเข้าไปสอดแนมในบ้านของ อัลคอฟ

แต่แล้วกลุ่ม 5 คมก็ต้องถูก อัลคอฟ ใส่ร้าย เมื่ออัลคอฟสั่งให้ พ.ต.ต. สืบวงศ์ นายตำรวจผู้อยู่ภายใต้อิทธิพลของ อัลคอฟ สร้างข่าวว่า 5 คมเป็นกลุ่มค้ายาเสพติด ทำให้ 5คม ต้องแยกย้ายกันเพราะถูกทางการตามล่า ดรล์ ตัดสินใจบุกเข้าไปในบ้านอัลคอฟเพื่อลอบฆ่า แต่กลับถูกอัลคอฟใช้อุบายว่าจ้างในราคา 5 ล้านบาท เพื่อตามล่าตัวเพื่อนของ ดรล์ อีก 4 คนที่อยู่ในระหว่างการหลบหนี

เขาตกหลุมพรางในอุบายของ อัลคอฟ จึงจัดการนัดหมายเพื่อนทั้งสี่มาให้อัลคอฟล้อมจับโชคดีที่ สายัณห์ มาช่วยไว้ทันโดยมีจดหมายเล็ก ๆ บอกให้ทุกคนตามไป ที่กลางทะเลเพื่อช่วยกันขัดขวางการส่งยาเสพติดมหาศาลโดยการนำของ ร.ท.หญิง น้ำผึ้งผู้หมวดสาวใจเด็ดแห่งกองทัพบกไทย และหน่วยจู่โจมพิเศษของตำรวจ การต่อสู้อย่างดุเดือดจึงเริ่มขึ้น
คำร้อง/ทำนอง ยุติธร เอี่ยมอร่าม
ทำนอง/เรียบเรียง เสริฐศิริ
คำร้อง/ทำนอง โรจน์ชบา วโรภาษ
ทำนอง/เรียบเรียง เสริฐศิริ
คำร้อง/ทำนอง ฉัตรชัย ดุริยประณิต 
ทำนอง/เรียบเรียง เฉลิมพล โชพุทธา
เบนจามิน เนทันยาฮู

เบนจามิน "บีบี" เนทันยาฮู (; ; ; เกิด 21 ตุลาคม 2492) เป็นนายกรัฐมนตรีอิสราเอลคนปัจจุบัน เขายังเป็นสมาชิกรัฐสภา (Knesset) และหัวหน้าพรรคลิคุด (Likud)

เขาเกิดในกรุงเทลอาวีฟ มีบิดามารดาเป็นชาวยิวโลกิยะ เนทนยาฮูเป็นนายกรัฐมนตรีอิสราเอลคนแรกที่เกิดในประเทศอิสราเอลหลังการสถาปนารัฐ เนทันยาฮูเข้าร่วมกำลังป้องกันอิสราเอลไม่นานหลังสงครามหกวันในปี 2510 และเป็นหัวหน้าทีมในหน่วยรบพิเศษซาเยเรตแมตคาล เขาเข้าร่วมหลายภารกิจ ซึ่งประกอบด้วยปฏิบัติการอินเฟอร์โน (ปี 2511), ปฏิบัติการกิฟต์ (ปี 2511) และปฏิบัติการไอโซโทป (ปี 2525) ซึ่งระหว่างนั้นเขาถูกยิงที่ไหล่ เขาต่อสู้ในแนวหน้าในสงครามการบั่นทอนกำลัง และสงครามยมคิปปูร์ในปี 2516 โดยร่วมกับกำลังพิเศษตีโฉบฉวยตามคลองสุเอซ แล้วนำการโจมตีของคอมมานโดลึกเข้าดินแดนซีเรีย เขาได้ยศร้อยเอกก่อนได้รับการปลด หลังสำเร็จการศึกษาจากสถาบันเทคโนโลยีแมสซาชูเซตส์ ด้วยปริญญาวิทยาศาสตร์บัณฑิตและวิทยาศาสตร์มหาบัณฑิต เขาได้รับสรรหาเป็นผู้ให้คำปรึกษาทางเศรษฐกิจแก่บอสตันคอนซัลทิงกรุป เขากลับประเทศอิสราเอลในปี 2521 เพื่อก่อตั้งสถาบันต่อต้านการก่อการร้ายโยนาทัน เนทันยาฮู (Yonatan Netanyahu Anti-Terror Institute) ซึ่งได้ชื่อตามโยนาทัน เนทันยาฮู ผู้เสียชีวิตขณะเป็นผู้นำปฏิบัติการเอนเทบเบ เนทันยาฮูรับราชการเป็นเอกอัครราชทูตอิสราเอลประจำสหประชาชาติตั้งแต่ปี 2527 ถึง 2531

เนทันยาฮูเป็นหัวหน้าพรรคลิคุดในปี 2536 เนทันยาฮูชนะการเลือกตั้งปี 2539 ทำให้กลายเป็นนายกรัฐมนตรีอิสราเอลที่หนุ่มที่สุด ดำรงวาระแรกระหว่างเดือนมิถุนายน 2539 ถึงกรกฎาคม 2541 เขาย้ายจากเวทีการเมืองไปภาคเอกชนหลังพ่ายการเลือกตั้งชิงตำแหน่งนายกรัฐมนตรีปี 2542 แก่เอฮุด บารัค (Ehud Barak) เนทันยาฮูหวนคืนการเมืองในปี 2545 โดยเป็นรัฐมนตรีว่าการกระทรวงการต่างประเทศ (ปี 2545–2546) และรัฐมนตรีว่าการกระทรวงการคลัง (ปี 2546–2548) ในรัฐบาลแอเรียล ชารอน แต่เขาออกจากรัฐบาลเพราะความไม่ลงรอยต่อแผนการปลดปล่อยกาซา ในฐานะรัฐมนตรีว่าการกระทรวงการคลัง เนทันยาฮูปฏิรูปเศรษฐกิจอิสราเอลขนานใหญ่ ซึ่งผู้วิจารณ์ยกย่องว่าพัฒนาสมรรถนะทางเศรษฐกิจของอิสราเอลในเวลาต่อมาอย่างสำคัญ เขาทวงตำแหน่งหัวหน้าพรรคลิคุดในเดือนธันวาคม 2548 หลังชารอนออกไปตั้งพรรคการเมืองต่างหาก ในเดือนธันวาคม 2549 เนทันยาฮูเป็นผู้นำฝ่ายค้านในรัฐสภาและหัวหน้าพรรคลิคุดอย่างเป็นทางการ หลังการเลือกตั้งรัฐสภาปี 2552 ซึ่งลิคุดได้อันดับสองและพรรคฝ่ายขวาได้เสียงข้างมาก เนทันยาฮูตั้งรัฐบาลผสม หลังชัยชนะในการเลือกตั้งปี 2556 เขากลายเป็นบุคคลที่สองที่ได้รับเลือกตั้งดำรงตำแหน่งนายกรัฐมนตรีเป็นสมัยที่สาม ถัดจากเดวิด เบนกูเรียน ในเดือนมีนาคม 2558 เนทันยาฮูได้รับเลือกตั้งเป็นนายกรัฐมนตรีเป็นสมัยที่สี่

เนทันยาฮูได้รับเลือกตั้งเป็นนายกรัฐมนตรีอิสราเอลสี่สมัย เท่ากับสถิติของเดวิด เบนกูเรียน เขาเป็นนายกรัฐมนตรีคนเดียวในประวัติศาสตร์อิสราเลที่ได้รับเลือกตั้งสามครั้งติดต่อกัน ปัจจุบันเขาเป็นนายกรัฐมนตรีที่ดำรงตำแหน่งยาวที่สุดเป็นอันดับที่สอง
จูราสสิค เวิลด์ (เพลงประกอบภาพยนตร์)

Jurassic World Original Motion Picture Soundtrack อัลบั้มเพลงประกอบภาพยนตร์ของจูราสสิค เวิลด์ แต่งโดย ไมเคิล จิอัคคิโน ตัวอัลบั้มถูกวางจำหน่ายทั้งในรูปแบบดิจิทัลและแผ่นซีดีวันที่ 9 มิถุนายน 2015 โดยค่ายแบ็คลอตมิวสิค (Black Lot Music)

ก่อนอัลบั้มจูราสสิค เวิลด์ จิอัคคิโนเคยแต่งเพลงให้กับวิดีโอเกมของจูราสสิค พาร์คมาก่อน คือเกม (1999) และ(1997) ในอัลบั้มจูราสสิค เวิลด์นี้ เขายังใส่ธีมของจูราสสิค พาร์ค ซึ่งแต่งโดยจอห์น วิลเลียมส์ลงในเพลงของเขาด้วย

เพลงทั้งหมดแต่งโดยไมเคิล จิอัคคิโน ยกเว้นที่หมายเหตุไว้
เส้นเมริเดียนที่ 145 องศาตะวันออก

เส้นเมริเดียนที่ 145 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก ออสตราเลเซีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 145 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 35 องศาตะวันตก

เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 145 องศาตะวันออกลากผ่านพื้นที่ดังนี้:
เส้นเมริเดียนที่ 155 องศาตะวันออก

เส้นเมริเดียนที่ 155 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก ออสตราเลเซีย มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 155 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 25 องศาตะวันตก

เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 155 องศาตะวันออกลากผ่านพื้นที่ดังนี้:
เส้นเมริเดียนที่ 165 องศาตะวันออก

เส้นเมริเดียนที่ 165 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 165 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 15 องศาตะวันตก

เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 165 องศาตะวันออกลากผ่านพื้นที่ดังนี้:
จิตติชัย รุจนกนกนาฏ

รองศาสตราจารย์ ดร.จิตติชัย รุจนกนกนาฏ (20 เมษายน พ.ศ. 2521 - ) รองศาสตราจารย์ประจำภาควิชาวิศวกรรมโยธา คณะวิศวกรรมศาสตร์ จุฬาลงกรณ์มหาวิทยาลัย

รองศาสตราจารย์ ดร.จิตติชัย รุจนกนกนาฏ เกิดเมื่อวันที่ 20 เมษายน พ.ศ. 2521 เข้าศึกษาระดับมัธยมศึกษาจากโรงเรียนสวนกุหลาบวิทยาลัย จนจบมัธยมศึกษาปีที่ 5 ในพ.ศ. 2538 และสอบเทียบเข้าศึกษาต่อที่คณะวิศวกรรมศาสตร์ จุฬาลงกรณ์มหาวิทยาลัย จากนั้นจบการศึกษาวิศวกรรมศาสตรบัณฑิต (วิศวกรรมโยธา) เกียรตินิยมอันดับหนึ่ง เหรียญทอง เมื่อปีพ.ศ. 2542 โดยได้เกรดเฉลี่ยสูงสุดในคณะวิศวกรรมศาสตร์ จุฬาฯ พร้อมกับจบการศึกษาเศรษฐศาสตรบัณฑิตจาก มหาวิทยาลัยสุโขทัยธรรมาธิราช เมื่อปีพ.ศ. 2541 และได้รับพระราชทานทุนมูลนิธิอานันทมหิดล แผนกวิศวกรรมศาสตร์ เพื่อไปศึกษาในต่างประเทศ จากนั้นจบการศึกษา M.S. & Ph.D. (Transportation) จาก University of California at Berkeley เมื่อปีพ.ศ. 2548 เมื่อจบการศึกษาแล้วได้ทำงานในตำแหน่ง Senior Transportation Planner and Traffic Engineer ที่บริษัท Parsons Brinkerhoff (PB America) ในเมืองลอสแอนเจลิส รัฐคาลิฟอร์เนีย ประเทศสหรัฐอเมริกา เป็นเวลา 2 ปีแล้วจึงกลับมาเป็นอาจารย์ประจำภาควิชาวิศวกรรมโยธา คณะวิศวกรรมศาสตร์ จุฬาลงกรณ์มหาวิทยาลัย ตั้งแต่ปีพ.ศ. 2550

รองศาสตราจารย์ ดร.จิตติชัย รุจนกนกนาฏ เป็นผู้เชี่ยวชาญด้านการคมนาคมขนส่ง โลจิสติกส์ การจราจร และโครงสร้างพื้นฐาน รวมไปถึงการค้าระหว่างประเทศ โดยมีผลงานเป็นบทความทางวิชาการจำนวนมากทั้งในระดับชาติและนานาชาติ และตำรา 2 เรื่องคือ "ระบบการขนส่ง (2561)" และ "การออกแบบถนน (2555)" เป็นที่ปรึกษาให้กับหน่วยงานภาครัฐและเอกชน ได้รับเชิญเป็นวิทยากรรับเชิญทั้งในไทยและต่างประเทศ ตลอดจนเป็นอาจารย์พิเศษในหลายหลักสูตรของจุฬามหาวิทยาลัย และมหาวิทยาลัยต่างๆ
เส้นเมริเดียนที่ 175 องศาตะวันออก

เส้นเมริเดียนที่ 175 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก นิวซีแลนด์ มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 175 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 5 องศาตะวันตก

เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 175 องศาตะวันออกลากผ่านพื้นที่ดังนี้: